กองปราบ แถลงจับ 2 คดีดัง สั่งระดมกำลังปราบปรามอาชญากรรม 1-10 เม.ย. 
กองปราบ แถลง จับหนุ่มหลอกสาวออทิสติกไปมีสัมพันธ์สวาท อีกคดีจับสาวใหญ่ตุ๋นซื้อเพชรให้เช็คหลอกเหยื่อกว่า 20 ราย มูลค่าความเสียหายสูงถึง 80 ล้าน สั่งระดมตร.ปราบอาชญากรรม 1-10 เม.ย.  ,เมื่อเวลา 21.00 น. วันที่ 7 เม.ย. ที่กองปราบปราม พล.ต.ต.ชวลิต แสวงพืชน์ รองผบช.ก. แถลงข่าวผลงานของกองบังคับการปราบปราม นำโดย พล.ต.ต.สุทิน ทรัพย์พ่วง ผบก.ป. พ.ต.อ.ชาคริต สวัสดี พ.ต.อ.สันติ ชัยนิรามัย พ.ต.อ.โสภณ สารพัฒน์ รองผบก.ป. มอบหมายให้กองกับการในสังกัดกองบังคับการปราบปราม จับกุมผู้ต้องหาคดีสำคัญ,คดีแรก พ.ต.อ.อรุณ วชิรศรีสุกัญยา ผกก.2บก.ป. พ.ต.ท.บุญลือ ผดุงถิ่น พ.ต.ท.อนรรฆ ประสงค์สุข พ.ต.ท.พัฒนพงษ์ ศรีพิณเพราะ รองผกก.2บก.ป. พ.ต.ท.มนต์ชัย วงษ์ชาตรี สว.กก.2บก.ป. จับกุม นายเอนก เจียนสุวรรณ ผู้ต้องหาตามหมายจับศาลจังหวัดปราจีนบุรี ที่ 35/2560 ลงวันที่ 7 กุมภาพันธ์ 2560 ในฐานความผิด ข่มขืนกระทำชำเราหญิงอื่นที่มิใช่ภรรยาของตน พาบุคคล อายุเกินกว่า 15 ปี แต่ไม่เกิน 18 ปี ไปเพื่อการอนาจาร ,พรากผู้เยาว์อายุมากกว่า 15 ปีแต่ไม่เกิน18 ปี ไปจากบิดามารดา โดยปราศจาก เหตุสมควรเพื่อการอนาจารข่มขืนกระทำชำเรา จับได้ บริเวณหน้าบ้านเลขที่ 119 หมู่ 4 ตำบล วังน้ำเย็น อำเภอวังน้ำเย็น จังหวัดสระแก้ว สืบเนื่องจากวันที่ 30 ม.ค.ที่ผ่านมา ผู้ต้องหารายนี้ได้ชักชวน น.ส.นัท (นามสมมุติ) อายุ 17 ปี ป่วยเป็น ออทิสติก ซ้อนท้ายรถจยย. ไปข่มขืนกระทำชำเราจนสำเร็จความใคร่ที่บริเวณป่าละเมาะ ริมถนนท้ายหมู่บ้าน ต.ท่าตูม อ.ศรีมหาโพธิ จ.ปราจีนบุรี จากนั้น ได้พาผู้เสียหาย ขี่จยย.กลับมาส่งที่ปากทางเข้าหมู่บ้านสวยน้ำใส 2 ต.ท่าตูม อ.ศรีมหาโพธิ จ.ปราจีนบุรี,ต่อมา มารดาทราบเรื่อง จึงได้เข้าแจ้งความดำเนินคดี กระทั่งชุดสืบสวนสืบทราบว่าหลังก่อเหตุผู้ต้องหาได้ไปหลบหนีอาศัยที่บ้านดังกล่าว จึงนำกำลังจับกุม เบื้องต้นผู้ต้องหาให้การรับสารภาพว่า มีสัมพันธ์สวาทกับ น.ส.นัทจริง โดยในวันเกิดเหตุ น.ส.นัท ขอติดรถโดยสารไปด้วย ระหว่างทางได้มีการพูดคุยก่อนชักชวนไปมีสัมพันธ์สวาท ซึ่งตัวฝ่ายหญิงให้การยินยอม ตนใช้เวลาไม่นาน จากนั้นได้พาหญิงสาวกลับไปส่งหน้าหมู่บ้าน กระทั่งมาเห็นข่าวออกจึงได้หลบหนีเนื่องจากกลัวความผิด อย่างไรก็ตาม เจ้าหน้าที่ ได้แจ้งข้อหาก่อนนำตัวส่งพนักงานสอบสวน สภ.ศรีมหาโพธิ ดำเนินคดี ต่อไป.,คดีที่สอง พ.ต.อ.จิรภพ ภูริเดช ผกก.1บก.ป. พ.ต.อ.ภูมินทร์ พุ่มพันธุ์ม่วง ผกก.5 บก.ป. พ.ต.ท.พารินท จันทร์เลิศ พ.ต.อ.วันพิชิต วัฒนศักดิ์มณฑา รองผกก.5บก.ป. พ.ต.ต.มนต์ชัย เพ็งเลิศ สว.กก.5 บก.ป. ร่วมกันจับกุม น.ส.ลดามณี นิมมลภาคิน หรือ นรินทิพย์ ไพสาลี อายุ 45 ปี อยู่บ้านเลขที่ 27 ม. 6 ต.กลางดง อ.ปากช่อง จ.นครราชสีมา ผู้ต้องหาตามหมายจับศาลแขวงดุสิต ที จ. 301 /2559 ลงวันที่ 26 ก.ค. ในฐานความผิดตามพรบ.เช็ค จับได้ที่บ้านดังกล่าว สำหรับพฤติการณ์ทางคดี คนร้ายรายนี้ สั่งซื้อสินค้าอัญมณี เพชรพลอยต่างๆ มีมูลค่าสูงถึงหลักล้าน จากผู้ค้ารายใหญ่ในย่านบ้านหม้อ สีลม ทันที ที่ได้ของคนร้ายจะจ่ายเช็คแทนเงินสด แต่เป็นเช็คที่ไม่มีเงินในบัญชี หรือสั่งจ่ายเช็คทั้งๆที่ปิดบัญชีไปแล้ว เบื้องต้น มีผู้เสียหายกว่า 20 ราย มูลค่ากว่า 80 ล้านบาท และมีหมายจับติดตัวอีก 7 หมาย ต่อมา ชุดสิบสวนทราบว่า ผู้ต้องหาได้หลบหนีการจับกุมไปกบดานที่ดังกล่าว จึงนำกำลังจับกุม,ทั้งนี้ น.ส.ลดามณี ปฏิเสธที่จะให้การ โดยขอให้การในชั้นศาล แต่รับว่า ก่อนหน้านี้เมื่อปี 2550 เคยเป็นลูกจ้างที่ร้านเพชร ก่อนที่จะมาเปิดกิจการเองทำให้มีคนรู้จักและมีความรู้เกี่ยวกับเพชรพลอย เบื้องต้น เจ้าหน้าที่ได้แจ้งข้อกล่าวหาก่อนนำตัวดำเนินคดีตามกฎหมาย ต่อไป,พล.ต.ต.ชวลิต กล่าวว่า ในช่วงตั้งแต่วันที่ 1-10 เมษายน นี้ เป็นการระดมปราบปรามอาชญากรรมของสำนักงานตำรวจแห่งชาติ ซึ่งจะมีการปราบปรามอาชญากรรมทุกประเภททั่วประเทศไม่ว่าจะเป็นผู้มีอิทธิพล มือปืนรับจ้าง เงินกู้นอกระบบ ยาเสพติด หรือ คดีอื่นๆ เพื่อทำให้สังคมเกิดความสงบสุขก่อนเทศกาลสงกรานต์ ทั้งนี้ พล.ต.ท.ฐิติราช หนองหารพิทักษ์ ผบช.ก. ได้มอบหมายสั่งการให้หน่วยงานในสังกัด ดำเนินการกวาดล้างจับกุมคดีอาชญากรรม โดยเฉพาะความผิดเกี่ยวกับเพศ เช่น คดีข่มขืน อนาจาร หรือพรากผู้เยาว์ เพราะคดีลักษณะนี้มีความเสี่ยงสูงที่คนร้ายจะกระทำความผิดซ้ำหากยังไม่ถูกตำรวจจับกุม รวมทั้งคดีฉ้อโกง ที่สร้างความเสียหายให้กับพี่น้องประชาชน อย่างไรก็ตามทางตำรวจกองปราบปราม และบช.ก.ได้เดินหน้ากวาดล้างอาชญากรรมอย่างต่อเนื่อง ซึ่งพล.ต.ต.สุทิน ทรัพย์พ่วง ผบก.ป.ได้ผุดโครงการ หมายจับกลับบ้าน ให้ตำรวจถือหมายจับที่อยู่ในละแวกท้องถิ่นของตนเองกลับบ้านไปด้วยคนละ 1 หมายจับเป็นอย่างน้อย เพื่อจะได้ไปคอยดักซุ่มจับกุมคนร้ายที่อาจจะดอดกลับบ้านไปพบญาติพี่น้องในช่วงสงกรานต์
กองปราบ แถลง จับหนุ่มหลอกสาวออทิสติกไปมีสัมพันธ์สวาท อีกคดีจับสาวใหญ่ตุ๋นซื้อเพชร พบเหยื่อกว่า 20 ราย มูลค่าความเสียหายสูงถึง 80 ล้าน สั่งระดมตร.ปราบอาชญากรรม 1-10 เม.ย.  
กองปราบปราม,หนุ่มหลอกเด็กออทิสติก,เช็คหลอกเหยื่อ,80ล้านบาท,ปราบปรามอาชญากรรม